﻿Parlamentul European 2014-2019 Comisia pentru transport și turism 2015/2349(INI) 4.5.2016 PROIECT DE RAPORT referitor la noi oportunități pentru întreprinderile mici de transport, inclusiv modelele de afaceri colaborative (2015/2349(INI)) Comisia pentru transport și turism Raportor: Dominique Riquet PR\1092499RO.docPE580.785v01-00 ROUnită în diversitateROPR_INI CUPRINS Pagina PROPUNERE DE REZOLUȚIE A PARLAMENTULUI EUROPEAN.................................3 EXPUNERE DE MOTIVE.....................................................................................................7 PE580.785v01-002/2PR\1092499RO.doc RO PROPUNERE DE REZOLUȚIE A PARLAMENTULUI EUROPEAN referitoare la noi oportunități pentru întreprinderile mici de transport, inclusiv modelele de afaceri colaborative (2015/2349(INI)) Parlamentul European, –având în vedere Cartea albă a Comisiei intitulată „Foaie de parcurs pentru un spațiu european unic al transporturilor –Către un sistem de transport competitiv și eficient din punct de vedere al resurselor” (COM(2011)0144), –având în vedere Rezoluția sa din 9 septembrie 2015 referitoare la implementarea Cărții albe privind transporturile 2011:evaluarea situației actuale șicalea de urmat pentru 1 realizarea unei mobilități sustenabile, –având în vedere Recomandarea 2003/361/CE a Comisieiprivind definirea microîntreprinderilor și a întreprinderilor mici și mijlocii, –având în vedere raportul anual privind IMM-urile europene 2014/2015, –având în vedere Comunicările Comisiei intitulate „Gândiți mai întâi la scară mică”: Prioritate pentru IMM-uri -Un „Small Business Act ” pentru Europa” (COM(2008)0394) și „Revizuirea „Small Business Act” pentru Europa” (COM(2011)0078), –având în vedere rezoluția sa din 5 februarie 2013 referitoare la îmbunătățirea accesului 2 la finanțare al IMM-urilor, –având în vedere rezoluția sa din 19 mai 2015 referitoare la oportunitățile de creștere 3 ecologică pentru IMM-uri, –având în vedere instrumentul pentru IMM-uri din cadrul Orizont 2020 și INNOSUP, COSME, „Europa ta” pentru întreprinderi, pilotul „Calea rapidă spre inovare” (CRI) și oportunitățile de colaborare în rețea, –având în vedere Directiva privind comerțul electronic (2000/31/CE) și Directiva privind serviciile (2006/123/CE), –având în vedere Comunicarea Comisiei intitulată „O strategie privind piața unică digitală pentru Europa” (COM(2015)0192), –având în vedere Comunicarea Comisiei intitulată „Ameliorarea pieței unice: mai multe oportunități pentru cetățeni și pentru întreprinderi” (COM(2015)0550), –având în vedere Mecanismul pentru interconectarea Europei (MIE), instituit prin 1 Texte adoptate, P8_TA(2015)0310. 2 Texte adoptate, P7_TA(2013)0036. 3 Texte adoptate, P8_TA(2015)0198. PR\1092499RO.doc3/3PE580.785v01-00 RO Regulamentul (UE) nr. 1316/2013 al Parlamentului European și al Consiliului din 11 1 decembrie 2013, –având în vedere articolul 52 din Regulamentul său de procedură, –având în vedere raportul Comisiei pentru transport și turism (A8-0000/2016), A.întrucât întreprinderile mici și mijlocii (IMM-urile) constituie motorul economiei europene și întrucât acesteaau reprezentat, în 2014, 99,8 % din toate întreprinderile din sectorul nefinanciar, având doi angajați din trei; B.întrucât, în ultimii ani, IMM-urile creatoare de locuri de muncă se găsesc în principal în sectorul serviciilor; C.întrucât întreprinderile mici de transport joacă un rol esențial în buna funcționare a mobilității în Europa, dar se confruntă adesea cu dificultăți în ceea ce privește accesul și menținerea pe piață; D.întrucât întreprinderile mici au valoare adăugată în special în zonele fără ieșire la mare și în zonele dens populate datorită unei cunoașteri excelente a pieței locale, proximității clientului și/sau capacității de inovare și de adaptare; E.întrucât, pentru persoane și bunuri, cererea de servicii de transport evoluează în mod dramatic în ceea ce privește calitatea și cantitatea și întrucât reducerea mobilității nu reprezintă o opțiune; F.întrucât imperativul dezvoltării durabile și revoluționarea tehnologiilor informației și comunicațiilor au creat posibilități fără precedent și provocări pentru întreprinderile de toate dimensiunile, I.Provocările pentru întreprinderile mici de transport 1.consideră că, pentru a satisface o cerere crescândă de mobilitate în limitele impuse de infrastructura limitată, toate întreprinderile de transport sunt supuse unor presiuni pentru a oferi soluții durabile, care respectă mediul și contribuie la reducerea congestionării traficului, dar este mai dificil pentru întreprinderile mici să facă față acestor provocări; 2.subliniază caracterul complex al sectorului transporturilor, care se caracterizează prin guvernanța pe mai multe niveluri și este încă foarte compartimentat în funcție de modul de transport și supus unei puternice reglementări, în special în ceea ce privește accesul la profesie, precum și utilizarea și comercializarea serviciilor de transport; 3.subliniază faptul că insecuritatea juridică în ceea ce privește definiția prestatorilor de servicii în sectorul transporturilor împiedică dezvoltarea unei concurențe loiale și regretă, prin urmare, dificultățile cu care se confruntă multe întreprinderi mici atunci când doresc să intre pe piață și să ofere noi servicii; 1 JO L 348, 20.12.2013, p. 129. PE580.785v01-004/4PR\1092499RO.doc RO4.regretă practicile anticoncurențiale cauzate de inegalitățile în aplicarea regulamentului, în special între rezidenți și nerezidenți, în special în ceea ce privește salariile și sistemele de securitate socială, ceea ce poate conduce la denaturări, cum ar fi dumpingul social; 5.ia act de faptul că întreprinderile de transport mai mici trebuie să investească nu doar pentru a seconforma legislației aplicabile, ci și pentru a rămâne competitive; regretă faptul că, pe de o parte, accesul lor la credite și finanțare pe piețe rămâne limitat, în ciuda măsurilor de relaxare cantitativă, în timp ce, pe de altă parte, sprijinul financiar public, inclusiv cel european, este foarte rar utilizat, din cauza procedurilor administrative prea complexe și prea lungi; 6.ia act de faptul că, în contextul unei urbanizări tot mai accentuate, transportul trebuie să aibă un caracter din ce în ce mai integrat și multimodal și că nodurile urbane joacă un rol din ce în ce mai important în organizarea mobilității; subliniază impactul tot mai mare al aplicațiilor de planificare a călătoriilor, precum și importanța ca întreprinderile mici să fie incluse pe lista disponibilă; 7.remarcă faptul că optimizarea utilizării de vehicule și infrastructuri puse la dispoziție prin dezvoltarea unor modele economice de colaborare contribuie la aceste obiective, dar nu constituie o soluție suficientă; ia act de faptul căutilizarea din ce în ce mai frecventă a datelor generate de utilizatori ar putea duce la captarea valorii adăugate din lanțul de transport de către actorii din lumea digitală, riscând astfel să dăuneze distribuției echitabile a beneficiilor, precum și participării la investițiile în infrastructură, care are loc în lumea reală; 8.avertizează cu privire la riscul ca platformele de intermediere, caracterizate de un fenomen de tipul „câștigătorul ia totul”, să dea naștere unor monopoluri și să afecteze diversitatea structurilor economice, dar remarcă, de asemenea, faptul că aceste platforme au introdus un element de contestare a actorilor existenți și îndeamnă statele membre să reexamineze structura pieței; 9.atrage atenția asupra problemelor pe care dezvoltarea vehiculelor conectate și autopilotate este pe cale de a le crea pentru micile întreprinderi; II.Recomandări: cum pot fi transformate provocările în oportunități 10.solicită continuarea eforturilor pentru a finaliza spațiul european unic al transporturilor; consideră că orice reglementare care instituie noi cerințe pentru întreprinderile mici ar trebui să fie proporțională și însoțită de stimulentele necesare; 11.este de părere că, având în vedere deficitul de investiții în infrastructură, toți actorii din sectorul transporturilor ar trebui să își aducă contribuția; subliniază importanța, în transportul rutier, a internalizării externalităților negative, dar recunoaște că acest lucru dă naștere unor probleme specifice pentru întreprinderile mici, de care acestea trebuie să țină cont; 12.invită Comisia și statele membre să ia noi măsuri de combatere a practicilor anticoncurențiale ale marilor grupuri integrate; PR\1092499RO.doc5/5PE580.785v01-00 RO13.solicită armonizarea accesului la profesii reglementate în Europa și controale aferente; 14.consideră că, având în vedere dezvoltarea unor modele bazate pe colaborare, soluția nu o reprezintă nici o reglementare sectorială, nici una vizând exclusiv platformele, și că trebuie, de acum înainte, să fie abordat sistemul de mobilitate în ansamblulsău; solicită introducerea unui cadru de reglementare modernizat care promovează inovarea, precum și protecția consumatorilor și a datelor cu caracter personal ale acestora și care asigură o concurență sănătoasă; 15.consideră că un astfel de obiectiv necesită o convergență a modelelor, bazată pe o definiție clară a intermediarilor și a prestatorilor de servicii și care permite instituirea unui cadru în care întreprinderile mici contribuie la costul social al transportului în funcție de specificul modului sau modurilor în care acestea își desfășoară activitatea; 16.regretă că reacțiile statelor membre la dezvoltarea economiei colaborative au fost, până în prezent, foarte fragmentate și consideră că este necesară o abordare coordonată și generală la nivel european; ia act de abordarea rezonabilă a Comisiei cu privire la această „nouă economie” și așteaptă cu interes publicarea rapidă a orientărilor sale privind acest subiect; 17.se întreabă dacă exceptarea acordată de numeroase reglementări europene vehiculelor utilitare ușoare este în continuare justificată, având în vedere extinderea semnificativă a acestora în cadrul transportului de mărfuri; 18.solicită instituirea unor structuri de consultare între întreprinderile de transport mici și autoritățile publice locale pentru a organiza mai bine mobilitatea urbană; 19.încredințează Președintelui sarcina de a transmite prezenta rezoluție Consiliului și Comisiei. PE580.785v01-006/6PR\1092499RO.doc RO EXPUNERE DE MOTIVE În lipsa unor date statistice relevante, realitatea întreprinderilor mici de transport din Europa nu este ușor cuantificabilă.În vreme ce este clar că importanța lor variază de la un mod la altul (fiind puternic reprezentate în transporturile rutiere, fluviale și maritime și ceva mai puțin în modurile de transport feroviar și aerian), nu se poate cunoaște exact numărul acestora, cota lor pe piața forței de muncă sau ponderea acestora în bogăția creată în cadrul Uniunii. Prin „întreprinderi de transport” raportorul înțelege acele întreprinderi care prestează servicii de transport de pasageri sau de mărfuri.Industria și serviciile auxiliare sunt, prin urmare, excluse din domeniul de aplicare al prezentului raport. Întreprinderile mici de transport sunt mai greu de evaluat deoarece profilurile lor sunt foarte diferite, în funcție de mod, țară, tip de servicii prestate și structura concurenței pe piața pe care își desfășoară activitatea.Există întreprinderi familiale, IMM-uri, microîntreprinderi, întreprinderi artizanale sau întreprinderi nou-înființate.Integrându-se mai mult sau mai puțin interstițial în sistemul de mobilitate, fiecare dintre acestea necesită o abordare diferențiată. IMM-urile, de exemplu, care constituie, de asemenea, o categorie administrativă ce beneficiază de diferite tipuri de ajutor, operează pe un segment bine definit și depind adesea de întreprinderile mari, fără a urmări neapărat o creștere exponențială.În altă ordine de idei, întreprinderile nou-înființate (care nu se înscriu în nicio definiție administrativă) își creează, în cele mai multe cazuri, propria piață prin exploatarea unei idei, sunt mai flexibile și au adesea potențialul de a se extinde la nivel internațional. Totuși, toate aceste întreprinderi joacă un rol decisiv în transportul de călători și de mărfuri, facilitând mobilitatea, structurată tradițional de către „marii actori”.Printr-o mai bună cunoaștere a pieței locale, o mai mare apropiere de client și/sau, adesea, agilitate și capacitate de inovare, întreprinderile mici îmbunătățesc transportul de pasageri individuali, în special pe porțiunea „ultimului kilometru fatidic” în zonele dens populate.În mod similar, în zonele îndepărtate în care construirea infrastructurii feroviare sau organizarea transportului în comun ar fi prea costisitoare, autoturismul particular este adesea singurul mijloc de transport posibil pentru anumite categorii de populație. Întreprinderile mici de transport sunt, prin urmare, inerente mobilității europene.Cu toate acestea, ele sunt o sursă de talente care necesită un mediu favorabil pentru a se dezvolta.Aici este locul în care autoritatea de reglementare poate și ar trebui să își îndeplinească sarcinile, creând cel mai favorabil mediu de reglementare, social și fiscal posibil.Acest lucru va permite și întreprinderilor mici de transport să convertească în oportunități numeroasele provocări cu care se confruntă în prezent, în special în ceea ce privește revoluția TIC. Importanța informării și comunicării în domeniul transporturilor a făcut ca acest sector să devină în mod natural un teren fertil pentru economia digitală și, a fortiori, pentru platformele de intermediere.Devenite accesibile pentru micile întreprinderi, noile tehnologii contribuie în mod semnificativ la modernizarea economiei mobilității (optimizarea utilizării de vehicule, o reducere a costurilor, reducerea congestionării, simplificarea relației furnizor -client).Astfel de platforme, în special cele legate de economia colaborativă, în vreme ce optimizează coordonarea ofertei cu cererea, introduc o transformare radicală.Aceasta depășește simplele beneficii legate de performanță:întregul mod de organizare a mobilității este transformat prin contestarea actorilor consacrați și apariția unui sistem de autoguvernanță („consumactori”), PR\1092499RO.doc7/7PE580.785v01-00 ROcaracterizat de punerea sub semnul întrebării a relației angajat -angajator.Preluând controlul asupra ambelor capete ale lanțului, cunoașterea necesităților clienților alături de capacitatea de a furniza o ofertă adaptată la momentul potrivit, noii actori ai lumii digitale au reușit să valorifice o parte din valoarea sa adăugată, ceea ce ridică probleme în ceea ce privește investițiile în infrastructura utilizată, care sunt suportate de către părțile interesate din sectorul public și privat din cadrul economiei virtuale. Prima provocare pentru întreprinderile mici este să profite de această tranziție digitală.Chiar dacă sunt participanți activi sau nu, acestea trebuie să se adapteze pentru a evita declinul. În al doilea rând, tendința nu a fost niciodată atât de propice dezvoltării de soluții durabile, care să permită, în ciuda capacității limitate a infrastructurii de transport, să se răspundă nevoilor tot mai mari de mobilitate într-un mod care să țină cont de mediu.În această privință, nu trebuie să uităm faptul că, în ciuda scăderii generale a nivelului de emisii timp de zece ani în alte sectoare ale economiei europene, în sectorul transporturilor acesta continuă să crească. El este, în prezent, responsabil pentru aproximativ un sfert din emisiile totale din Uniune.Cea de a 21-a sesiune a Conferinței părților la Convenția-cadru a Națiunilor Unite asupra schimbărilor climatice nu a făcut așadar decât să confirme necesitatea urgentă ca acest sector să își asume responsabilitățile în perioada de tranziție către o economie decarbonizată.În 2050, adică în viitorul foarte apropiat, peste 80 % din populație va trăi în orașe.Drept urmare, mobilitatea urbană va deveni o chestiune și mai importantă, fiind necesară organizarea de călătorii multimodale, curate și integrate.Din nou, rolul organismului de reglementare va fi acela dea crea un cadru stimulant pentru această tranziție ecologică.Cu alte cuvinte, transportul sustenabil trebuie transformat într-o investiție profitabilă. Ar trebui să fim pe deplin conștienți de faptul că, în vreme ce toate întreprinderile sunt supuse acestui imperativ, eforturile pe care acest lucru le necesită sunt adesea mai dificil de realizat de către structurile mici. În mod paradoxal, chiar dacă este necesar să se răspundă la astfel de evoluții în cele mai bune condiții posibile, cadrul legislativ constituie adesea o problemă în sine, în special într-un sector, cum este cel al transporturilor, care este foarte reglementat,la mai multe niveluri: local, regional, național, european și mondial. În prezent, din cauza diferențelor de aplicare a legislației și a utilizării ei neconforme, distorsiunile economice și sociale ale pieței rămân, pe de o parte, larg răspândite, iar, pe de altă parte, întreprinderile mici sunt mai afectate de absența unui veritabil spațiu european unic al transporturilor.Rezidenții și nerezidenții nu beneficiază întotdeauna de tratament egal în ceea ce privește accesul la profesie în sectorul transporturilor, condițiile de acces fiind foarte diferite de la o țară la alta.Deși securitatea rămâne un obiectiv cheie în orice activitate de transport, ea este utilizată adesea ca un obstacol în calea accesului pe piață.Cu alte cuvinte, și în acest domeniu avem nevoie de mai multă Europă. Odată cu apariția unor noi actori pe piață, insecuritatea juridică în ceea ce privește definiția prestatorilor de servicii de transport împiedică crearea unor condiții de concurență echitabile și frânează numeroase ambiții ale întreprinderilor mici.Deși termenul de „angajat” a fost definit în Comunicarea Comisiei Europene (COM(2002)0694) ca fiind o persoană care exercită o activitate reală și efectivă sub îndrumarea altei persoane, activitate pentru care este remunerată, există mai puțină claritate cu privire la definiția termenului de „persoană care desfășoară o activitate independentă”.Pe de altă parte, complexitatea reglementărilor actuale PE580.785v01-008/8PR\1092499RO.doc ROîi poate pune pe actualii actori din sectorul transporturilor într-o poziție dificilă în încercarea de a face față apariției de noi actori pe piață. Trebuie adăugat că diferitele ajutoare publice disponibile pentru întreprinderile mici, atât la nivel european, cât și la nivel național, nu sunt întotdeauna ușor accesibile, iar termenele sunt prea puțin adaptate la ciclurile de inovare.Europa ar trebui să acorde mai multă atenție actorilor mici. În lumina celor de maisus, raportorul prezintă o serie de propuneri pentru a transforma aceste provocări numeroase în oportunități pentru întreprinderile mici: accelerarea eforturilor în vederea finalizării spațiului european unic al transporturilor, punând capăt disparităților în materie de aplicare a legii (revizuirea derogării pentru vehiculele utilitare ușoare, lupta împotriva practicilor anticoncurențiale, armonizarea accesului la profesie și controalele aferente) încurajarea unei convergențe între economia tradițională și platformele digitale, inclusiv modelele de economie colaborativă, pentru a promova inovarea, protecția consumatorilor și concurența loială (un cadru prin care toate întreprinderile contribuie la costurile sociale aferente transporturilor și la investițiile în infrastructură) organizarea unei coordonări mai bune între autoritățile locale și întreprinderile mici de transport pentru a îmbunătăți mobilitatea urbană care va fi în viitorul apropiat în întregime decarbonizată. PR\1092499RO.doc9/9PE580.785v01-00 ROAnexa I. Chestionar difuzat public pentru a ajuta la pregătirea raportului Raport din proprie inițiativă al Parlamentului European referitor la „Noi oportunități pentru întreprinderile mici din sectorul transporturilor, inclusiv modelele de economie colaborativă” CONSULTARE „În noiembrie 2015, Comisia pentru transport și turism a Parlamentului European a decis să redacteze un raport din proprie inițiativă privind noile oportunități pentru întreprinderile mici din sectorul transporturilor, inclusiv modelele de economie colaborativă.Prieteni antreprenori și actori în domeniul mobilității, în calitate de raportor pentru acest dosar, așdori să vă invit să trimiteți sugestii privind modul de a permite întreprinderilor dumneavoastră să înțeleagă mai bine provocările cu care seconfruntă.” Dominique Riquet (ALDE-UDI) Deputat în Parlamentul European Vicepreședinte al Comisiei pentru transport și turism Membru al Comisiei pentru industrie, cercetare și energie Președinte al Intergrupului privind investițiile pe termen lung și reindustrializarea INFORMARE Scopul acestui raport din proprie inițiativă este de a identifica provocările cu care se confruntă în prezent întreprinderile mici din sectorul transporturilor în Europa.Pe această bază, se vor propune soluții pentru creșterea competitivității noastre, asigurând în același timp o dezvoltare durabilă și coerentă a sistemului de transport în ansamblul său, precum și condiții de concurență echitabile pentru toți actorii de pe piață.Destinat să informeze cu privire la modul în care legiuitorul va aborda aceste aspecte, raportul se limitează la IMM-uri și întreprinderi nou-înființate legate de mobilitate ca serviciu (indiferent dacă este vorba de persoane sau de mărfuri).Prin urmare, industria și infrastructura nu sunt direct vizate deaceastă consultare. Versiunea finală a raportului ar trebui să fie adoptată în luna septembrie a acestui an și un prim proiect va fi pregătit pentru începutul lunii aprilie în vederea examinării de către comisia competentă, ceva mai târziu în aceeași lună.Data limită pentru depunerea contribuțiilor este fixată pentru 29 februarie (fiind an bisect).Contribuțiile și solicitările de clarificare trebuie trimise la următoarea adresă: dominique.riquet@europarl.europa.eu. Contribuțiile dumneavoastră vor ajuta la pregătirea raportului, dar conținutul acestora nu va fi pus la dispoziția publicului.Cu toate acestea, din motive de transparență, numele participanților vor fi menționate la sfârșitul raportului. Pentru a vă ajuta să vă structurați răspunsurile, vă transmitem în anexă o listă orientativă a întrebărilor. În cazul în care există elemente pe care ați dori să le împărtășiți cu noi, dar care nu sunt acoperite în mod adecvat de aceste întrebări, nu ezitați să le adăugați la contribuția dumneavoastră. Bruxelles, 29 ianuarie 2016 PE580.785v01-0010/10PR\1092499RO.doc ROÎNTREBĂRI 1)Care sunt principalele provocări cu care se confruntă întreprinderea dumneavoastră în prezent? 2)În ce măsură ați digitalizat procedurile dumneavoastră? În ce măsură activitatea dumneavoastră se bazează pe tehnologia informației și comunicațiilor sau depinde de aceasta? Ce rol joacă volumele mari de date în activitatea dumneavoastră? 3)În ce mod țineți cont de obiectivul privind dezvoltarea durabilă? Dar de recentele evoluții demografice? (în special îmbătrânirea și urbanizarea populației) 4)Încercați să vă internaționalizați serviciile, și dacă da, care sunt problemele cu care vă confruntați în acest context? Reprezintă așa-zisele țări „emergente” o oportunitate de creștere economică pentru întreprinderea dumneavoastră? 5)Care este modul de transport în care operați în principal? În ce măsură considerați că acest mod de transport este prea rigid pentru a permite accesul și menținerea pe piața relevantă? 6)Credeți că antreprenorii sunt bine percepuți/tratați în Europa? 7)Cum vă finanțați (subvenții, împrumuturi, garanții pentru împrumuturi, participare externă etc.)? Cunoașteți diferitele programe europene de sprijinire a IMM-urilor și a întreprinderilor nou- înființate? Le utilizați, și de ce? 8)În cazul în care sunteți o întreprindere nou-înființată, ați avut sentimentul că ați beneficiat de suficientă asistență în diferitele stadii de dezvoltare? 9)Dacă utilizați un model bazat pe economia colaborativă: -care este modul în care autoritățile publice au răspuns la sosirea dumneavoastră pe piață? Care este relația dumneavoastră cu întreprinderile aparținând „vechii economii”? -impozitarea, drepturile sociale și securitatea se numără printre preocupările cele mai stringente : care este reacția dumneavoastră și care ar fi recomandările dumneavoastră? 10)Ați considera drept satisfăcător cadrul juridic în care vă desfășurați activitatea? (stabil în timp, armonizat între țări (europene), clar, adaptat realității, complet) 11)Considerați că problemele pe care le menționați necesită reglementări noi/mai bune? o mai bună punere în aplicare a reglementărilor existente? mai puține reglementări? și la ce nivel? (local/național, european) 12)Cum credeți că va evolua mobilitatea în 5, 10, 20 de ani? Sunteți optimist(ă) în ceea ce privește viitorul întreprinderii dumneavoastră? DATE REFERITOARE LA DUMNEAVOASTRĂ -Numele și denumirea comercială a întreprinderii dumneavoastră : -Țara în care se află sediul principal și țara în care vă exercitați activitățile : -Numărul de angajați / prestatori de servicii pe care vă bazați pentru a realiza obiectul de activitate al societății: -Tipul de serviciu prestat : -Stadiul de dezvoltare : PR\1092499RO.doc11/11PE580.785v01-00 RO-Cifra de afaceri și valoarea estimată : -Contact (e-mail + tel.) și site / profil pe rețelele sociale / aplicație : Anexa II. Lista părților contactate de raportor -Allied for Startups-International Association of Public Transport (UITP) (Asociația internațională -Avatar Logistics a transportului public) -BlablaCar -Captain Train -Caisse des dépôts et des Consignations (Casa de economii și consemnațiuni) -Chambres de Métiers et de l’Artisanat (APCMA) (Camerele de meserii și artizanat) -Comisia Europeană -Drivr -European Road Haulers Association (UETR) (Asociația europeană a transportatorilor rutieri de mărfuri) -Fédération nationale des transports routiers (FNTR) (Federația națională a transporturilor rutiere) -France Digitale -Heetch -Inland Navigation Europe (INE) -LEO Express -Mouvement des Entreprises de France (Medef) (Mișcarea întreprinderilor din Franța) -Taxis Bleus -Taxis G7 -Uber PE580.785v01-0012/12PR\1092499RO.doc ROAnexa III. Lista experților asociați -Carlo Cambini, Politecnico di Torino, profesor asociat -Matthias Finger, profesor, director al FSR-Transport și președinte al Management of Network Industries (Gestionarea industriilor de rețea), EPFL -Gabriele Grea, Università Commerciale L. Bocconi, profesor -Sampo Hietanen, director general al MaaS Finland -Juan José Montero Pascual, UNED Madrid, profesor asociat PR\1092499RO.doc13/13PE580.785v01-00 RO